**ΠΡΟΣ :** ΕΛΛΗΝΙΚΗ ΟΜΟΣΠΟΝΔΙΑ ΤΟΞΟΒΟΛΙΑΣ

**ΑΠΟ :** ΕΥΡΩΠΑΪΚΗ ΠΙΣΤΗ Α.Ε.Γ.Α.

Χαλάνδρι, 19 Μαρτίου 2015

Αγαπητέ κύριε Πρόεδρε,

Με ιδιαίτερη ικανοποίηση σας γνωρίζουμε ότι μπορούμε να προσφέρουμε **ΔΩΡΕΑΝ**, σε όλες τις οικογένειες των αθλητών των Σωματείων – Μελών σας καθώς και στα μέλη του Δ.Σ. και το Διοικητικό προσωπικό της Ε.Ο.Τ, **ΧΩΡΙΣ ΚΑΝΕΝΑ ΚΟΣΤΟΣ**, ένα μοναδικό ασφαλιστικό αγαθό με την ονομασία **«Ασφαλιστικός Γονέας».**

Οι κάτοχοι του «**Ασφαλιστικού Γονέα**» χωρίς καμία υποχρέωση, θεμελιώνουν δικαιώματα επιβίωσης, δικής τους και της οικογένειάς τους, εξασφαλίζοντας τα καθημερινά τους ψώνια από μεγάλες επιχειρήσεις συμβεβλημένες στον **«Ασφαλιστικό** **Γονέα».**

Ειδικότερα:

1. **Ο Ασφαλιστικός Γονέας** προσφέρεται **ΔΩΡΕΑΝ**, χωρίς κόστος.
2. Εξασφαλίζει δωρεάν αγορές στον ίδιο τον κάτοχο, σε περίπτωση Νοσοκομειακής Περίθαλψής του από ατύχημα, για χρόνο ίσο προς τον χρόνο Νοσηλείας του, μέχρι 12 μήνες.
3. Εξασφαλίζει δωρεάν αγορές στην οικογένεια του κατόχου, σε περίπτωση απώλειας ζωής από ατύχημα, επί 12 μήνες.

Το ύψος των δωρεάν αγορών των ως άνω περιπτώσεων 2 & 3, είναι ίσο προς το ύψος των αγορών που έχει κάνει ο ίδιος ο κάτοχος και η οικογένειά του χρησιμοποιώντας την κάρτα του Ασφαλιστικού Γονέα. **Δεν πληρώνουν ούτε ασφάλιστρα** για αυτό το ασφαλιστήριο **ούτε την αξία των αγορών τους,** σε περίπτωση επέλευσης των κινδύνων ως άνω.

1. Σε περίπτωση που ο κάτοχος του Ασφαλιστικού Γονέα είναι ήδη ή γίνει ασφαλισμένος της Ευρωπαϊκής Πίστης, σε οποιοδήποτε άλλο είδος ασφάλισης (Ζωής, Πυρός, Αυτοκινήτου κλπ.) **η εταιρία του επιστρέφει τα καταβληθέντα ασφάλιστρα πλην ενός ευρώ,** ανάλογα με το ύψος των αγορών που κάνει με την χρήση του Ασφαλιστικού Γονέα.

Ταυτόχρονα σας ενημερώνουμε, ότι τα μέλη της Ομοσπονδίας αλλά και οι οικογένειές τους, θα έχουν προνομιακή αντιμετώπιση σε μία σειρά προϊόντων της εταιρίας μας:

1. ΑΣΦΑΛΙΣΗ ΑΥΤΟΚΙΝΗΤΟΥ: προσφέρεται έκπτωση έως 20% επί των τιμών όλων των πακέτων του κλάδου. Επίσης, μέσω του <<ΑΣΦΑΛΙΣΤΙΚΟΥ ΓΟΝΕΑ>> δίνεται ως παροχή το ποσό των 10€ (επιπλέον), για το πρώτο εξάμηνο της ασφαλιστικής κάλυψης στην εταιρία μας. Σημειώνουμε ότι αναφερόμαστε ΑΠΟΚΛΕΙΣΤΙΚΑ σε πρωτοασφαλιζόμενα αυτοκίνητα, καθώς και ότι η προσφορά μας ισχύει για 6 μήνες από την ημερομηνία ένταξης κάθε μέλους, στο Ομαδικό συμβόλαιο Πρωτοβάθμιας Περίθαλψης.
2. Ασφάλιση κατοικίας: Παρέχεται έκπτωση 10% επί του αρχικού τιμολογίου της εταιρίας προς τα μέλη σας (συνημμένα σας αποστέλλουμε πίνακα παροχών και τιμολόγηση των καλύψεων).
3. Ασφάλιση Νοσοκομειακής Περίθαλψης & συμπληρωματικών καλύψεων (ΟΙΚΟΓΕΝΕΙΑΚΗ ΠΡΟΣΤΑΣΙΑ “FAMILY”). Για την συγκεκριμένη κάλυψη, σας διαβιβάζουμε συνημμένα τον πίνακα παροχών καθώς και τα ασφάλιστρα που αντιστοιχούν σε καθένα από τα δύο προτεινόμενα σχέδια ασφαλιστικής κάλυψης. Επίσης μέσω του «ΑΣΦΑΛΙΣΤΙΚΟΥ ΓΟΝΕΑ» δίδεται ως παροχή το ποσό των 30€ για τον πρώτο χρόνο ασφαλιστικής κάλυψης, στην εταιρία μας.

Στις παραπάνω προσφορές, μπορείτε να υπολογίσετε μία επιπλέον έκπτωση 5% επί των ασφαλίστρων, εφόσον η πληρωμή γίνει με πιστωτική κάρτα VISA ή MASTERCARD. Ταυτόχρονα, σας δίδετε η δυνατότητα να υποβάλλετε προς εξέταση αίτημα για την έκδοση πιστωτικής κάρτας LIFE CARD VISA, που προσφέρει έκπτωση 10% στα ετήσια ασφάλιστρά σας, 12 άτοκες μηνιαίες δόσεις και 1% επιστροφή για οποιαδήποτε αγορά πραγματοποιήσετε με αυτή.

Είμαστε στην διάθεσή σας για οποιαδήποτε διευκρίνιση.

Με εκτίμηση,

Χρήστος Ματσώλας

ΔΙΕΥΘΥΝΤΗΣ ΠΩΛΗΣΕΩΝ